Hótel Flatey er nýtt hótel í eyjunni sem formlega opnar í dag . Gestum hótelsins verður boðið upp á vinalegar vistarverur og fyrsta flokks veitingastað í einstakri stemningu og kyrrð sem einkennir lífið í Flatey . Hótel Flatey er staðsett í gömlum pakkhúsum í miðju þorpinu , þ.e. Eyjólfspakkhúsi með fimm herbergjum og í Samkomhúsinu , þar sem er 50 sæta veitingastaður . Vorið 2007 bætasta aukalega við átta herbergi í Stóra – Pakkhúsinu auk bars í kjallara hússins . Allir ættu að finna sér eitthvað við hæfi á þessari ævintýraeyju en þar er meðal annars boðið upp á kayakleigu og skipulagðar ferðir umhverfis eyjuna en henni tilheyra um 40 sker og hólmar . Flatey er fræg fyrir einstaka náttúrufegurð og er hvergi annarsstaðar á landinu hægt að ganga um þorp þar sem svipmót gamla tímans hefur haldist jafn vel .